OzLabs/hebrew-wiki-articles huggingface dataset:
אוואג'י (אי)

מיקום האי אוואג'י בין הונשו לשיקוקו
אַוואג'י (ביפנית: 淡路島) הוא האי הגדול ביותר בים הפנימי סטו שביפן. האי שוכן בין הונשו לשיקוקו, בחלקו המזרחי של הים הפנימי, ומבחינה מנהלית הוא משתייך למחוז היוגו. בתחומו שלוש ערים: אוואג'י, סומוטו ומינאמיאוואג'י. משמעות שמו של האי היא הדרך לאווה, שהיה מחוז באי שיקוקו בתקופות קדומות.

בין האי אוואג'י לאיים הונשו ושיקוקו מפרידים שני מצרים: מצר אקשי בין אוואג'י להונשו ומצר נרוטו בין אוואג'י לשיקוקו. מעל מצר אקשי נמתח גשר אקשי-קייקיו, הגשר התלוי הארוך בעולם שמחבר את האי עם העיר קובה. את האי חוצה העתק נוג'ימה, אשר עמד במוקד רעידת האדמה בקובה בשנת 1995.

לפי סיפור בריאת העולם בדת השינטו, אוואג'י היה הראשון מאיי אויאשימה שנוצר מהקאמי איזאנגי ואיזאנמי. מן המאה ה-7 ועד למאה ה-19 השתייך האי לאזור הפרובינציה ננקאידו, אשר כלל גם את חצי האי קיאי ואת האי שיקוקו כולו. כיום הוא משתייך למחוז היוגו. באי פועל תיאטרון בובות מסורתי אשר קיים מזה 500 שנה, המציג דרמות מסורתיות פופולריות שמקורן בטקסי פולחן דתיים.

==קישורים חיצוניים==

קטגוריה:יפן: איים
קטגוריה:קנסאי
קטגוריה:מחוז היוגו: גאוגרפיה
Foreign Policy

Foreign Policy (תרגום מילולי: מדיניות חוץ) הוא מגזין דו-שבועי אמריקאי העוסק בפוליטיקה, ביחסים בינלאומיים, במדיניות הפנים ובמדיניות החוץ של ארצות הברית ובעסקים. המגזין נמצא כיום בבעלות דייוויד רות'קופף.

המגזין נוסד בשנות השבעים על ידי פרופסור סמואל הנטינגטון וחברו וורן מנשל בזמן מלחמת וייטנאם. מטרת המגזין הייתה לתת ביטוי לדעות והשקפות שונות בנוגע למדיניות החוץ של ארצות הברית. בשנים 1996–2009 היה עורכו הראשי מויסס נעים, הפך כתב העת מרבעון בעל פרופיל אקדמי למגזין דו-שבועי הפונה לקהל הרחב. תחת ניהולו של נעים זכה המגזין שלוש פעמים בפרס מגזין לאומי .

ב-2008 נרכש המגזין בידי "וושינגטון פוסט", ותפוצתו הורחבה. המגזין נמכר כיום בכל רחבי העולם. משרדיו של העיתון שוכנים בוושינגטון.
החל משנת 2009 עמדה בראש העיתון סוזן גלאסר ששימשה כעורת הראשית. היא הוחלפה בתפקידה על ידי דייוויד רותקופף ב-2012. רותקופף ערך את המגזין עד 2017. מ-2017 עד 2020 עמד בראש העיתון העורך הראשי ג'ונתן טפרמן. בנובמבר 2020 הוחלף בתפקיד על ידי ראוי אגראוואל.

==קישורים חיצוניים==

* 

* [http://www.foreignpolicy.com/ דף הבית של המגזין]
* [https://www.zman.co.il/feed/27132/ כתבות של Foreign Policy מתורגמות לעברית] באתר זמן ישראל

קטגוריה:ארצות הברית: כתבי עת
קטגוריה:כתבי עת באנגלית
עיר מתוכננת

עיר מתוכננת היא יישוב מכל סוג שהוא (עיר, מושב או כפר) שבנייתו נעשתה על-פי תכנון מראש, בניגוד ליישובים שנבנו בשעת הצורך או ללא תכנון מראש - בנייה ורנקולרית. ערים מתוכננות נבנות לרוב בשטחים שאינם מיושבים בשעת מעשה, כך שהתכנון מקיף את כל חלקי היישוב. ערים רבות באירופה למשל בהולנד, גרמניה ופולין תוכננו מחדש על חשבון אזורים שנהרסו במהלך מלחמת העולם השנייה. 

הצורך בתכנון עלה כתוצאה מהמפגעים התברואתיים שהביא עמו העיור המואץ במערב אירופה וצפון אמריקה כתוצאה מהמהפכה התעשייתית במאה ה-19. תכנון זה ניתן לראות למשל בפריז ובניו יורק. שלב הבא בתכנון היה עם הקמתן של ערי הגנים באנגליה של אבנעזר הווארד. 

==ערי בירה מתוכננות==
לעיתים, מדינות מקימות ערים מתוכננות כדי שישמשו עיר בירה, כמו: קנברה בירת אוסטרליה, וושינגטון די. סי. בירת ארצות הברית, גאבורון בירת בוטסואנה, בלמופן בירת בליז, ברזיליה בירת ברזיל, סנקט פטרבורג בירת האימפריה הרוסית, ניו דלהי בירת הודו, נייפידאו בירת מיאנמר, ולטה בירת מלטה, אבוג'ה בירת ניגריה, איסלאמאבאד בירת פקיסטן ואסטנה בירת קזחסטן.

==ערים מתוכננות בישראל==
כל הבניה ביישובים היהודים בישראל החל משנות השלושים של המאה ה-20, היא כתוצאה מתכנון כתוצאה מחוק התכנון והבניה. המסדיר את התכנון בישראל, שגם הוא נבנה על בסיס תקנות עות'מאניות ובריטיות. רוב התכנון הוא ברמת הרבעים והשכונות כמו תוכנית גדס. אך יש מקרים בהן עיר שלמה תוכננה מהיסוד כמו מודיעין מכבים רעות, או אשדוד. 

==ראו גם==
*תכנון ערים ואזורים
*גאוגרפיה עירונית
*גאוגרפיה עירונית ותכנון ערים ואזורים - מונחים
*עיירת פיתוח
* עיר גנים

==קישורים חיצוניים==

* 

*
Apologize

Apologize הוא שיר של להקת הרוק האמריקנית ואן ריפאבליק, אשר הופץ בתור הסינגל הראשון מתוך אלבום הבכורה של הלהקה Dreaming Out Loud.<ref></ref> השיר הופץ בארצות הברית ב-6 בנובמבר 2007. לשיר יש גם גרסה בה משולב רמיקס של המפיק המוזיקלי טימבלנד.

השיר הופיע בפסקול הסדרה "אחת שיודעת".

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|פלטינה 11×
|770,000
|}

== קישורים חיצוניים ==

* 

== הערות שוליים ==

קטגוריה:שירי 2005
קטגוריה:סינגלי בכורה מ-2006
קטגוריה:סינגלים מ-2007
קטגוריה:שירי טימבלנד
קטגוריה:שירי ואן ריפאבליק
קטגוריה:שירים באנגלית
קטגוריה:שירים שנכתבו על ידי ראיין טדר
קטגוריה:שירים שהופקו על ידי ראיין טדר
קטגוריה:בלדות משנות ה-2000
קטגוריה:בלדות פופ
קטגוריה:בלדות רוק
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בטורקיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בסלובקיה
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד קנדה הוט 100
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:שירי פלטינה כפולה בממלכה המאוחדת
קטגוריה:שירי פלטינה מחומשת ומעלה באוסטרליה
קטגוריה:סינגלים בהוצאת אינטרסקופ רקורדס
חוזה סנקט פטרבורג (1875)

שינויי הגבול באזור בעקבות הסכמים שונים
חוזה סנקט פטרבורג היה חוזה שנחתם בין האימפריה הרוסית לאימפריה היפנית בעיר סנקט פטרבורג ב-7 במאי 1875, ולפיו יפן תוותר על כל תביעותיה בנוגע לאי סחלין בתמורה לריבונות בלתי מעורערת על כל האיים הקוריליים עד לחצי האי קמצ'טקה. החוזה אושרר ביום 22 באוגוסט של אותה שנה.

חוזה שימודה משנת 1855 הגדיר את הגבול בין יפן לרוסיה במצר פריס, אשר מפריד בין האיים אורופ ואיטורופ, המשתייכים לקבוצת האיים הקוריליים, אולם הוא לא דן במצבו של האי סחלין. בהיעדר גבולות מוגדרים היטב, התעוררו תקריות בין מתיישבים רוסים למתיישבים יפנים באי. במטרה לפתור את המצב הזה ולהגדיר בבירור את הגבול, שלחה הממשלה היפנית את טקאקי אנומוטו, ממקימי הצי הקיסרי היפני, כשגריר לסנקט פטרבורג. לאחר שנה של משא ומתן הסכימו היפנים לוותר על תביעותיהם בסחלין בתמורה לפיצוי התושבים היפנים באי, גישה של צי הדיג לים אוחוצק, שימוש חופשי לעשר שנים בנמלים הרוסיים באזור ובעלות על כל האיים הקוריליים.

סנקט פטרבורג (1875)
סנקט פטרבורג (1875)
סנקט פטרבורג (1875)
קטגוריה:יחסי יפן–רוסיה
סנקט פטרבורג 1875
קטגוריה:גבול יפן–רוסיה
קטגוריה:סחלין: היסטוריה
דרק דרואין

דרק דרואין (באנגלית: Derek Drouin; נולד ב-6 במרץ 1990) הוא אתלט קנדי, האלוף האולימפי (ריו דה ז'ניירו 2016), אלוף העולם (בייג'ינג 2015), אלוף חבר העמים (גלאזגו 2014) ואלוף המשחקים הפאן-אמריקאיים (טורונטו 2015) בקפיצה לגובה. 

דרואין מחזיק בשיאי קנדה של 2.40 מטר באצטדיון ו-2.35 מטר באולם.

== ביוגרפיה ==
דרואין נולד בסרניה שבאונטריו בקנדה, בנם של שילה וגטאן ואח לשתי אחיות, אחותו הגדולה ג'יליאן אף היא אתלטית שהתחרתה בקפיצה לגובה ובקרב שבע. הוא למד באוניברסיטת אינדיאנה בארצות הברית, וזכה חמש פעמים באליפות המכללות בקפיצה לגובה. כמו כן, התחרה עבור האוניברסיטה בהטלת כידון, בריצת 110 מטר משוכות, בריצת 400 מטר משוכות ובקרב רב. 

ב-2011 סבל מפציעה וחזר להתחרות רק באפריל 2012, ביוני זכה בפעם החמישית באליפות קנדה וביולי ניצח בתחרות ליגת היהלום בלונדון. 

באולימפיאדת לונדון (2012) סיים דרואין שלישי יחד עם רוברט גראברז מבריטניה ומועתז עיסא בראשים מקטר לאחר שעברו בניסיון ראשון גובה של 2.29 מטר, אחרי איוואן אוחוב מרוסיה (2.38 מטר) ואריק קינרד מארצות הברית (2.33 מטר). בעקבות הרשעת אוחוב באימרוץ ב-2019, הוענקה לדרואין מדליית הכסף.

באליפות העולם שהתקיימה במוסקבה, זכה דרואין במדליית ארד בקפיצה לגובה בשיא קנדה חדש של 2.38 מטר, אחרי בודן בונדרנקו מאוקראינה שקבע שיא אליפות חדש של 2.41 מטר ומועתז עיסא בראשים (2.38 מטר). בשנת 2013 זכה דרואין בגביע באוורמן, הפרס היוקרתי ביותר הניתן לאתלט מצטיין מקרב הסטודנטים בארצות הברית.

באפריל 2014 קבע דרואין בקפיצה לגובה שיא קנדה חדש של 2.40 מטר, ובכך היה לקופץ העשירי בהיסטוריה שעובר גובה זה. 

במשחקי חבר העמים שנערכו בגלאזגו סקוטלנד בסוף יולי אותה שנה, זכה דרואין במדליית זהב בקפיצה לגובה בתוצאה של 2.31 מטר.

במשחקים הפאן-אמריקאיים שהתקיימו בטורונטו ב-2015 זכה במדליית זהב בתוצאה של 2.37 מטר.

באליפות העולם ב-2015 שהתקיימה בבייג'ינג זכה במדליית זהב בתוצאה של 2.34 מטר. 

באולימפיאדת ריו דה ז'ניירו (2016) זכה במדליית זהב בתוצאה של 2.38 מטר.

==קישורים חיצוניים==

* [https://web.archive.org/web/20140604163144/http://www.iuhoosiers.com/sports/c-track/mtt/drouin_derek00.html ביוגרפיה] באתר אוניברסיטת אינדיאנה

==הערות שוליים==

 

קטגוריה:קופצים לגובה
קטגוריה:אלופי עולם באתלטיקה
קטגוריה:אלופים אולימפיים: קפיצה לגובה (גברים)
קטגוריה:אתלטים באולימפיאדת ריו דה ז'ניירו (2016)
קטגוריה:אלופים אולימפיים מקנדה
קטגוריה:אתלטים באולימפיאדת לונדון (2012)
קטגוריה:זוכי גביע באוורמן
קטגוריה:אתלטים אולימפיים קנדים
קטגוריה:זוכי מדליית כסף אולימפית
קטגוריה:קנדים שנולדו ב-1990
מיכאלה אלקין

מיכאלה מיכל אלקין (נולדה ב-30 באפריל 1991) היא מדבבת, דוגמנית ושחקנית טלוויזיה ותיאטרון ישראלית.

==ביוגרפיה==
אלקין נולדה וגדלה בתל אביב. בילדותה למדה בבית הספר לאומנויות שרי אריסון ולאחר מכן בתיכון עירוני ד'.
בשנת 2016 סיימה את לימודיה בסטודיו למשחק ניסן נתיב בתל אביב.

==קריירה==
=== משחק ===
בשנת 1999 שיחקה את דורותי במחזמר "הקוסם!".

ב-2001, כבר בגיל עשר, אלקין קיבלה תפקיד קטן, כששיחקה בתפקיד אורח בסדרה "שמש" את ורדית, האחיינית של טנצר.

בשנת 2003 שיחקה בסרט קצר שנקרא "שברים פשוטים" ששודר בערוץ הילדים.
בשנת 2004 גילמה את דמותה של טלי אגמי בסדרה "ראש גדול".

ב-2006 שיחקה בהצגה "ציפור שחורה" בבימויו של עידו ריקלין. ההצגה עלתה בתיאטרון הקאמרי, שם אלקין גילמה ילדה.

ב-2010 שיחקה בתפקיד משני בעונה השלישית של סדרת הנוער "האי" בערוץ הילדים, בתפקיד איזבלה.

בשנת 2011 גילמה בתפקיד אורח בעונה שנייה של "יוני והמחוננים" בערוץ דיסני, את קורל. בהמשך שנת 2011 שיחקה בתפקיד אורח באחד הפרקים בעונה השלישית של קומדיית המצבים "כאן גרים בכיף" את ליאן, חברה של דניאל.

בשנת 2012–2013 שיחקה בסדרה "יומני החופש הגדול" בתפקיד קארין קרמר (אחד מארבעת התפקידים הראשיים), נערה עשירה ומפונקת מלוס אנג'לס.

בדצמבר 2014 שיחקה בכמה פרקים בסדרה "כוכב הצפון" בתפקיד קארין (אותה דמות מיומני החופש הגדול).

ב-2014 הצטלמה לסרט "פנסיון פראכט" בבימויה של תמר ירום, שם גילמה את קלרה ושיחקה לצד משה פרסטר, צחי גראד ועוד.

ב-2018 הצטלמה לסרט "מראות שבורות" בבימויו של אמרי מטלון, שם גילמה את דנה ושיחקה לצד שירה האס, יפתח קליין ועוד.

בשנת 2020 שיחקה בסרט קצר בן 12 דקות שנקרא "נפילת סוכר".

ב-2021 שיחקה בהצגה "ידועה" בבימויה של רוני טוביאס גדעון. ההצגה עלתה בתיאטרון נוצר.

===דיבוב===
בשנת 2013 דיבבה בסרט "מטוסים" בתפקיד ראשי, אישאני.

בשנת 2014 דיבבה את בריטני בסרט "בית ספר למפלצות".

=== דוגמנות ===
בין השאר, אלקין השתתפה במספר פרסומות, קוקה-קולה, אקמולי, סלקום וגם עשתה קמפיין של חיסכון וזהירות בחשמל בשנת 2001.

דגמנה בקמפיין קטלוג קיץ-חורף של חברת האופנה פוקס, ובהמשך דגמנה בקטלוג קיץ של H&O.

==קישורים חיצוניים==

קטגוריה:דוגמניות ישראליות
קטגוריה:דוגמנים ישראלים
קטגוריה:מדבבות ישראליות
קטגוריה:מדבבים ישראלים
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:בוגרות בית הספר לאמנויות תל אביב
קטגוריה:בוגרי בית הספר לאמנויות תל אביב
קטגוריה:בוגרות תיכון עירוני ד' (תל אביב)
קטגוריה:בוגרי תיכון עירוני ד' (תל אביב)
קטגוריה:ישראליות שנולדו ב-1991
קטגוריה:ישראלים שנולדו ב-1991
חרטומן יערות

חרטומן יערות (שם מדעי: Scolopax rusticola) הוא מין של חרטומן בגודל בינוני מהסוג חרטומן, החי בחלק הממוזג והסובטרופי של אירואסיה, וגם בצפון ובמרכז ישראל. 
== מאפיינים ==
חלקו העליון האדום-חום של החרטומן וגרונו ובטנו החומים-צהובים המפוספסים בנויים להסוואה בסביבה מיוערת, ועיניו ממוקמות באמצע צידי ראשו כך שהוא מקבל זווית ראייה של 360 מעלות. הוא מגשש אחר אוכל בעזרת מקורו החום הארוך והרגיש. כיום מוערך שיש כ-14–16 מיליון חרטומנים.

אורכו של חרטומן בוגר הוא כ-33–38 סנטימטרים, כולל מקורו הארוך (שנתן לו את שמו), שאורכו 8 סנטימטרים בקירוב. אורכה של מוטת כנפיו של חרטומן היערות הוא כ-55–65 סנטימטרים. כיפתו של החרטומן שחורה. הכנפיים מעוגלות, והמקור צבוע בוורוד עדין. צבע רגליו נע בין אפור לוורוד בהיר. אצל מין זה יש דו-צורתיות זוויגית מובהקת, והזכר גדול הרבה יותר מהנקבה, אף על פי שקשה לזהות פרט כזכר או נקבה ממבט ראשון.

שמו המדעי של חרטומן היערות ניתן לו על ידי קארולוס ליניאוס, שנחשב לטקסונום הראשון, ב-1758. שם הסוג, skolopax, בא מהמילה "חרטומן" ביוונית, ומהמילים הלטיניות rusticus ("כפרי") ו-colere ("לחיות"). למין זה אין תת-מינים.

כשליש מאוכלוסייתו של החרטומן מתרבה באירופה, ו-90% ממנה מתרבה ברוסיה ופנוסקנדיה.

==קישורים חיצוניים==

== הערות שוליים ==

זוג ביצים של Scolopax rusticola rusticola

קטגוריה:ערכים שבהם תבנית בריטניקה אינה מתאימה
קטגוריה:חרטומניים
קטגוריה:ארץ ישראל: חרטומניים
קטגוריה:גרמניה: עופות
קטגוריה:הממלכה המאוחדת: עופות
קטגוריה:איטליה: עופות
קטגוריה:טקסונים שתוארו בידי קארולוס ליניאוס
קטגוריה:בעלי חיים שתוארו ב-1758
טיפוס קרח

טיפוס קרח ב[[שווייץ]]
טיפוס קרח הוא פעילות ספורט אתגרי הכוללת טיפוס על תצורות קרח תלולות. 

מטפסי קרח משתמשים בציוד טיפוס המתאים לקרח, כגון חבלים, בורגי קרח, גרזני קרח וקרמפונים (חודים מפלדה על נעלי הטיפוס, המונעים החלקה). הם מטפסים על תצורות כגון קרחונים, מפלי מים שקפאו, וצוקים או סלעים המכוסים בקרח בשל זרימת מים שקפאה. 

ניתן לסווג את הטיפוס על הקרח לשני סוגים: 
* טיפוס על קרח אלפיני - נפוץ בסביבה הררית, ומיועד לרוב למטרת טיפוס אל פסגת ההר (הקרח הוא רק חלק מהדרך הארוכה אל הפסגה). 
* טיפוס על מי קרח - נפוץ על צוקים בהם קפאו מים זורמים. מיועד לרוב למטרת האתגר שמציב הקרח בטיפוס, והאתר נבחר במיוחד לשם כך (לכן פעולת הטיפוס היא לרוב בעלת אתגר טכני גבוה יותר יחסית לקרח האלפיני).

==קישורים חיצוניים==

* [https://web.archive.org/web/20081102212246/http://www.theuiaa.org/ice_climbing.html Ice climbing - International Climbing and Mountaineering Federation]
* עומר מי-דן, [http://lib.cet.ac.il/pages/item.asp?item=4025 בגובה האלפים: טיפוס על מפלי קרח באלפים הצרפתיים], "טבע הדברים", גיליון 31, מאי 1998, באתר מט"ח
* [https://web.archive.org/web/20140714163500/http://www.masa.co.il/article/5017/%D7%9C%D7%98%D7%A4%D7%A1-%D7%A2%D7%9C-%D7%94%D7%A7%D7%99%D7%A8%D7%95%D7%AA-%E2%80%93-%D7%98%D7%99%D7%A4%D7%95%D7%A1-%D7%A7%D7%A8%D7%97-%D7%91%D7%A7%D7%95%D7%9C%D7%95%D7%A8%D7%93%D7%95/ לטפס על הקירות – טיפוס קרח בקולורדו], באתר מסע אחר
* 

קטגוריה:ערכים שבהם תבנית בריטניקה אינה מתאימה
קטגוריה:טיפוס
קטגוריה:קרח
קטגוריה:ספורט אתגרי
סלמנדרה אלפינית

סלמנדרה אלפינית (שם מדעי: Salamandra lanzai) היא דו-חי ממשפחת הסלמנדריים, הנפוץ בצרפת ובאיטליה. בתי הגידול הטבעיים שלה הם יערות, שטחי עשב ומרעה. המין מצוי בסיכון בשל התמעטות בתי הגידול שלו. תואר לראשונה בשנת 1988 ושמו המדעי נקרא על שם ההרפטולוג האיטלקי לנצה.

לסלמנדרה האלפינית יש ראש שטוח, ואורכה נע בין 115 ל-160 מילימטרים. קצה זנבה עגול או מחודד. היא ניזונה מחרקים שונים, עכבישים וחשופיות.

הסלמנדרה האלפינית נפוצה באזור האלפים הקוטיים וכן בצפון איטליה. ייתכן שגם באלפים הימיים בגבהים של 1,200 עד 2,800 מטרים מעל פני הים.

עונת הרבייה של המין היא ממאי ועד אוקטובר כתלות במזג האוויר. ההזדווגות נמשכת בין שלושה לארבעה ימים. בתקופה זו הסלמנדרה פעילה בלילה. היא משריצה שניים עד שישה ולדות.

הסלמנדרה האלפינית היא ארסית. כאשר היא מאוימת, היא משחררת ארס מנקבים בגופה. ארס זה יכול לגרום גירוי במגע עם העיניים. היא מאיימת על טורפים על ידי הגבהת גופה, ומנמיכה את ראשה כאשר היא מאוימת. הטורפים הניזונים ממנה הם מיני עופות ונחשים.

==קישורים חיצוניים==

== הערות שוליים ==

קטגוריה:סלמנדריים
קטגוריה:צרפת: דו-חיים
לאימדוטה סטראויומה

לאימדוטה סטראויומה (בלטבית: Laimdota Straujuma; נולדה ב-24 בפברואר 1951) היא כלכלנית לטבית אשר כיהנה בתור ראש הממשלה של לטביה החל מ-2014 עד פברואר 2016. היא האישה הראשונה שכיהנה כראש הממשלה בלטביה.

==ביוגרפיה==
לאחר סיום בית הספר למדה מתמטיקה באוניברסיטת לטביה בריגה וסיימה אותה בשנת 1973. היא עבדה במוסדות הממשל והתמחה בתחום הכלכלה. בשנת 1992 סיימה את עבודת הדוקטורט בתחום זה.

מ-2000 עד 2006 היא כיהנה כמזכירת המדינה של המשרד לחקלאות, ומ-2007 עד 2010 כיהנה כמזכירת המדינה של המשרד לפיתוח אזורי. לפני היבחרה לראש הממשלה כיהנה כשרת החקלאות מ-2011 עד 2014.

בשנת 2014 הייתה סטראויומה מועמדת מפלגת "האיחוד" לראשות הממשלה, עקב התפטרותו של ואלדיס דומברובסקיס (שהיה ראש הממשלה הקודם). היא זכתה עקב תמיכה של מפלגת "הרפורמה", מפלגת "הברית הלאומית" ומפלגת "איחוד הירוקים והחקלאים".

ב-7 בדצמבר 2015 התפטרה מתפקידה כראש ממשלת לטביה.

==קישורים חיצוניים==

* [http://www.economist.com/news/europe/21593502-latvias-president-nominates-laimdota-straujuma-prime-minister-new-currency-new-leader], ב-The economist.
* [https://web.archive.org/web/20140714163228/http://www.latvia.eu/news/latvias-new-government-approved-straujuma-first-latvian-female-pm], ב-latvia.eu.

קטגוריה:ערכים שבהם תבנית בריטניקה אינה מתאימה
קטגוריה:פוליטיקאיות לטביות
קטגוריה:ראשי ממשלת לטביה
קטגוריה:שרי החקלאות של לטביה
קטגוריה:נשים בראשות ממשלה
קטגוריה:ילידות 1951
התנועה לזכויות דיגיטליות

התנועה לזכויות דיגיטליות היא עמותה העוסקת בהגנה ובקידום זכויות פרט וקהילה בעידן הדיגיטלי. בין השאר, התנועה פועלת להגן על זכות היסוד לפרטיות ולאנונימיות, על חופש הביטוי במדיומים דיגיטליים ועל זכויות צרכניות העלולות להיפגע ממגבלות טכנולוגיות שונות. התנועה פועלת לשמור על האינטרנט פתוח, חופשי וחדשני, למנוע הגבלות גישה למידע או לתוכן דיגיטלי ולפעול למען שקיפות המידע. התנועה הוקמה בשנת 2009, בעקבות חקיקת חוק המאגר הביומטרי ונרשמה כעמותה רשומה בשנת 2011.

== המאבק הביומטרי ==
תחום הפעילות העיקרי של התנועה הוא המאבק בניסיון להקים מאגר ביומטרי מרכזי של כלל אזרחי ישראל. לדעתה, על המדינה לספק לאזרחיה תעודות ביומטריות מבלי לשמור את הפרטים במאגר קבוע, שכן קיומו של מאגר ביומטרי מרכזי הוא סכנה ביטחונית מדרגה ראשונה, ושכן, אינו נדרש לשם הנפקת תעודות זהות ביומטריות. בהתאם לחוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, בשנתיים הראשונות (יולי 2013 עד יוני 2015), נערכת תקופת מבחן, שבסופה יוחלט אם המאגר הביומטרי נדרש לשם מילוי תכלית החוק, שהיא מניעת זיוף תעודות. בשנת 2012, עתרה התנועה לזכויות דיגיטליות לבג"ץ, יחד עם האגודה לזכויות האזרח בישראל, פרופ' קרין נהון ודורון אופק, לאחר שעלה שצו המבחן לא בודק את נחיצות המאגר, כנדרש בחוק. בעקבות העתירה תוקן צו המבחן, ונקבע כי על המדינה לבחון את נחיצות המאגר. בשנת 2013, עתרה התנועה בשנית, נגד משרד הפנים ורשות האוכלוסין וההגירה, בשל פרסומים מטעים בטלוויזיה, ברדיו ובלשכות האוכלוסין. בעקבות העתירה, תוקנו התשדירים, והתווספה הבהרה כי ההצטרפות לניסוי הביומטרי היא התנדבותית בלבד וכי לא יפגעו זכויותיו של מי שיבחר שלא להצטרף לניסוי.

כחלק מפעילותה, התנועה עובדת מול גורמי ממשל שונים. לאחרונה פנתה התנועה לשר הפנים, בשל בעיות אבטחה במאגר הביומטרי. התנועה חשפה כי שני מנהלי אבטחת המידע של הרשות הביומטרית התפטרו, וכי במשך למעלה מחצי שנה, מאז פברואר 2014, לא כהן בה ממונה אבטחת מידע, בניגוד לחוק.

== קמפיינים במימון המונים ==
פעילות העמותה ממומנת מכספי תרומות בלבד. התנועה פתחה בשני קמפיינים של מימון המונים, שהסתיימו בהצלחה רבה.

באוגוסט 2013, גייסה התנועה כ-20 אלף ש"ח, למימון הפקת סרטונים נגד המאגר הביומטרי. הופקו שני סרטונים, בכיכובם של עדי גילת (הבורר), נעמה פרייס (המקוללים) ואחרים, החושפים את הסכנות בהצטרפות למאגר הביומטרי, וקוראים לאזרחי ישראל שלא לקחת חלק בניסוי הביומטרי.

ביוני 2014, גייסה התנועה כ-65 אלף ש"ח, להקמת קליניקה משפטית להגנה על נפגעי תביעות השתקה (SLAPP). הקמפיין נפתח בעקבות תביעת דיבה שהגישה עינב גנד גלילי כנגד 26 גולשים, שביקרו את הטעויות בהרצאותיה. התיק הראשון שבטיפול הקליניקה הוא תביעת גבי כנפו נ' סער גינזבורסקי, הנתבע בשל פעילותו כנגד אישור תוכנית מע"ר דרום באשדוד.

== פעילויות נוספות ==
נציגי התנועה מופיעים בוועדות הכנסת השונות בתחומים הקשורים לפעילותה. בין השאר, בדיונים על הקמת מאגר גנטי לילודים, בדיונים על הסדרת מערכת הרב קו, בדיונים על הסמכת השב"כ להשתמש בנתוני איכון סלולרי שברשותו לשם מאבק במגפת הקורונה ועוד. התנועה מפרסמת ניירות עמדה בנושאים הקשורים לתחומי לפעילותה, ופועלת כאחד מ"כלבי השמירה" האזרחיים בתחום פרטיות המידע: 

== קישורים חיצוניים ==
* 
* 
* 
* 

== הערות שוליים ==

קטגוריה:פעילי אינטרנט
קטגוריה:ארגוני תקשורת
קטגוריה:ארגוני זכויות האדם בישראל
קטגוריה:ארגוני עזרה בישראל
קטגוריה:ישראל: עמותות
סרז' אורייה

סרז' אורייה (בצרפתית: Serge Aurier; נולד ב-24 בדצמבר 1992) הוא כדורגלן מחוף השנהב המשחק בעמדת המגן בגלאטסראיי ובנבחרת חוף השנהב.

==קריירה==
===מועדונים===
אורייה שיחק במחלקת הנוער של לאנס. בשנת 2009 החל לשחק בקבוצה הבוגרת של לאנס, כאשר בעונתו הראשונה ככדורגלן מקצועי, בגיל 17 בלבד, הופיע ב-7 משחקים. בעונות שלאחר מכן הפך לשחקן הרכב בלאנס, ובסך הכל בשלוש עונות בקבוצה הופיע ב-56 משחקים. בינואר 2012 הוא עבר לטולוז. בעונת אורייה נכלל בקבוצת העונה של ליגת העל הצרפתית.

ב-23 ביוני 2014 אורייה הושאל לפריז סן-ז'רמן לעונה אחת, עם אפשרות לרכישתו בסיום העונה. בעונה זו זכה אורייה יחד עם הקבוצה בכל התארים האפשריים בצרפת, והציג יכולת מרשימה. עקב כך זכה למקום קבע בהרכב, ואף נרכש על ידי פריז סן-ז'רמן.

ב-14 בפברואר 2016 הושעה אורייה מכל פעילות בקבוצתו עקב אמירות בוטות כנגד חלק מחבריו לקבוצה ואף כנגד מאמנו, לורן בלאן. מאוחר יותר במאי באותה שנה תקף איש ציבור ונגזר עליו עונש מאסר של חודשיים.

ב-31 באוגוסט 2017 חתם אורייה בטוטנהאם הוטספר האנגלית, תמורת 25 מיליון אירו.

ב-4 באוקטובר 2021 חתם בויאריאל לשנתיים.

ב-7 בספטמבר 2022 חזר לאנגליה וחתם בנוטינגהאם פורסט.

ב-2 בפברואר 2024 חתם בגלאטסראיי.

===נבחרת לאומית===
אורייה ערך את הופעת הבכורה שלו במדי נבחרת חוף השנהב ב-8 ביוני 2013, במסגרת מוקדמות מונדיאל 2014, בניצחון חוף השנהב 0–3 על .

אורייה נכלל בסגל חוף השנהב למונדיאל 2014. במשחק הראשון של הנבחרת בטורניר, נגד , אורייה בישל שני שערים, לוילפריד בוני ולז'רביניו, ובכך סייע לחוף השנהב לנצח את יפן 1-2.

באוקטובר 2016 במשחק של נבחרתו נגד נבחרת מאלי, שחקנה של מאלי מוסא דומבייה איבד את הכרתו לאחר נחיתה לא טובה מעלייה לכדור גובה, לסתו נשמטה ולשונו חסמה את דרכי האוויר, אורייה ששם לב לכך שחרר את לשונו, עד שצוותי העזרה הראשונה הוזעקו.

נכלל בסגל נבחרת חוף השנהב לטורניר גביע אפריקה לאומות 2023.

==תארים==
===אישיים===
* נבחרת השנה באפריקה (4): 2015, 2016, 2018, 2019

==קישורים חיצוניים==

==הערות שוליים==

קטגוריה:כדורגלנים מחוף השנהב
קטגוריה:מגני כדורגל מחוף השנהב
קטגוריה:כדורגלני לאנס
קטגוריה:כדורגלני טולוז
קטגוריה:כדורגלני פריז סן-ז'רמן
קטגוריה:כדורגלני טוטנהאם הוטספר
קטגוריה:כדורגלני ויאריאל
קטגוריה:כדורגלני נוטינגהאם פורסט
קטגוריה:כדורגלני גלאטסראיי
קטגוריה:כדורגלני נבחרת חוף השנהב
קטגוריה:כדורגלני מונדיאל 2014
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:איבוארים שנולדו ב-1992
רודריגו מוניוס

רודריגו מרטין מוניוס סלומון (בספרדית: Rodrigo Martín Muñoz Salomón; נולד ב-22 בינואר 1982) הוא כדורגלן אורוגוואי המשחק בעמדת השוער בסרו פורטניו.

==קריירת מועדונים==
בשנת 2000 מוניוס התחיל לשחק בקבוצת סרו, מהעיר מונטווידאו בה נולד. בשנת 2002 הוא ערך את הופעת הבכורה שלו בליגת העל האורוגוואית. בשנת 2005 הוא הושאל לפרובינסיאל אוסורו הצ'יליאנית. עם חזרתו לסרו, הוא הפך לשוער הראשון של הקבוצה, אך לא הגיע להישגים גבוהים עם הקבוצה. ב-2006 ירד מוניוס עם סרו לליגה האורוגוואית השנייה, אך כעבור שנה אחת בלבד חזרה הקבוצה לליגה הראשונה. ב-10 בנובמבר 2007 מוניוס כבש את שערו הראשון בקריירה, במשחק נגד דאנוביו, מבעיטה חופשית. ב-6 בדצמבר 2008 מוניוס כבש שני שערים במשחק נגד נסיונל, שער אחד מפנדל ושער שני מבעיטה חופשית.

בשנת 2009 מוניוס עבר לנסיונל. ב-12 בפברואר אותה שנה הוא ערך את הופעת הבכורה שלו בקבוצה, בניצחון 1-2 על דפורטיבו אוניברסידד דה סן מרטין דה פורס הפרואנית, במסגרת גביע ליברטדורס. בתקופה בה שיחק מוניוס בנסיונל זכה המועדון פעמיים באליפות אורוגוואי, בעונת ובעונת .

בינואר 2012 מוניוס עבר לליברטד מליגת העל הפרגוואית. הוא ערך את הופעת הבכורה שלו בקבוצה ב-5 בפברואר אותה שנה, נגד נסיונל במסגרת הליגה הפרגוואית. באותה שנה זכה מוניוס עם ליברטד באליפות פרגוואי קלאוסורה.

==נבחרת אורוגוואי==
מוניוס זומן לסגל נבחרת אורוגוואי לראשונה לקראת משחק ידידות נגד שהתקיים ב-18 במאי 2011. הוא נכלל בסגל נבחרת אורוגוואי למונדיאל 2014.

אף על פי שנכלל מספר פעמים בסגל נבחרת אורוגוואי למשחקים וטורנירים שונים, מוניוס מעולם לא זכה להופיע במדי אורוגוואי.

==תארים==
;נסיונל
* אליפות אורוגוואי: , 

;ליברטד
* אליפות פרגוואי: קלאוסורה

==קישורים חיצוניים==

קטגוריה:כדורגלנים אורוגוואים
קטגוריה:שוערי כדורגל אורוגוואים
קטגוריה:מונטווידאו: כדורגלנים
קטגוריה:כדורגלני נסיונל
קטגוריה:כדורגלני ליברטד
קטגוריה:כדורגלני נבחרת אורוגוואי
קטגוריה:כדורגלני מונדיאל 2014
קטגוריה:כדורגלני קופה אמריקה 2015
קטגוריה:אורוגוואים שנולדו ב-1982
המקהלה הישראלית ע"ש גארי ברתיני

המקהלה הישראלית ע"ש גארי ברתיני בהרכבה הקאמרי (צילום: רז רוגובסקי)
המקהלה הישראלית ע"ש גארי ברתיני, בהדרכתו ובניצוחו של רונן בורשבסקי, נוסדה בשנת 2009 כמקהלה מקצועית מודולרית בגודלה.

==מטרה==
במתכונתה הגדולה נותנת המקהלה מענה לצורכי התזמורות המובילות בארץ בביצוע אורטוריות, אופרות ויצירות תזמורתיות אחרות המשלבות מקהלה.

== היסטוריה ==
המקהלה הוקמה ביוזמתו של חגי גורן יחד עם פרופ' רונן בורשבסקי ובשיתוף אנשי ציבור ומוזיקה בישראל. המקהלה נקראת על שמו של מאסטרו גארי ברתיני<ref></ref>.

=== בעלי תפקידים ===
* חגי גורן - מייסד ומנהל כללי
* פרופ' בורשבסקי - מנצח ומנהל מוזיקלי

=== רפרטואר ===
מיום היווסדה, מלווה המקהלה בקביעות את התזמורת הפילהרמונית הישראלית בביצוע יצירות כמו: התשיעית של בטהובן, הרקוויאם הגרמני של ברהמס, הרקוויאם הפולני של פנדרצקי (בניצוחו של המלחין), כרמן של ביזה, שירי גורה של שנברג, ועוד רבות אחרות. ההרכב הקאמרי מתמקד בביצוע יצירות א-קפלה מכל התקופות ומקיים פרויקטים משותפים עם תזמורות קאמריות בישראל ומחוצה לה, כמו הקאמרטה הישראלית ירושלים, התזמורת הקאמרית הישראלית, בארוקדה, התזמורת הקאמרית של פראג ו"נובה אמדיאוס" מרומא.

=== מופעים בולטים בחו"ל ===
ב-2012, קיימה המקהלה הקאמרית מסע קונצרטים באיטליה, וב-2014 בפראג ובווינה.

== זמרות וזמרי המקהלה ==
במתכונתה הקאמרית מונה המקהלה כ-25 זמרות וזמרים בעלי ניסיון רב ובהם מורים למוזיקה ומוזיקאים מקצועיים.

בהרכבה המורחב, מונה המקהלה גם 80 זמרים, כמו במופעי האופרה "פיק דאם"<ref></ref>.

==קישורים חיצוניים==
* 

== הערות שוליים ==

המקהלה הישראלית ע"ש גארי ברתיני
שגר אותי לחלל, סשה!

שגר אותי לחלל, סשה! (באנגלית נקרא: "") הוא סרט קולנוע רומנטי ישראלי מז'אנר המדע הבדיוני משנת 2014 על אודות מדען שעלה לישראל מליטא ועובד במכון סודי אי שם בדימונה, המתבקש על ידי אוליגרך רוסי לפתח תוכנה שתשדך בין אנשים ברחבי העולם. 
פוסטר הסרט "שגר אותי לחלל, סשה!"
הסרט הוקרן לראשונה בשנת 2014 במסגרת פסטיבל אוטופיה<ref></ref> לסרטי פנטזיה ומד"ב בתל אביב והיה מועמד לפרס אופיר<ref></ref> לשנת 2014<ref></ref> בקטגוריית סרט עלילתי במסלול פרינג'<ref></ref>.

בשנת 2016 הוקרן בהקרנות מסחריות בסינמטק תל אביב<ref></ref>.

הסרט מיוצג ומופץ בחו"ל על ידי Adler & Associates Entertainment<ref></ref>.

== הפקה ==
הסרט הופק בתמיכת קרן הקולנוע הישראלי דרך קרן קולנוע פרינג'.

ייחודו של הסרט, בין היתר, בכך שהוא הסרט הראשון שעוסק בעלייה מברית המועצות לשעבר לישראל וביחסים של העולים בינם לבין עצמם (בניגוד לסרטים רבים אחרים שעוסקים ביחסים בין העולים לישראלים).

הסרט צולם במשך שלושה ימים באולפני גרין סקרין וכן במשך מספר ימים באזור הצפון. הוא היה אמור להיות הסרט הראשון שנתמך על ידי קרן הקולנוע הגלילית, שכן רוב חברי הצוות היו תושבי הצפון וצילומי החוץ צולמו בצפון.

הסרט נכתב ובוים על ידי גנית אורין, הופק על ידי חברת שינגה הפקות, צולם על ידי ארבל רום (מעין השופט הפקות) ונערך על ידי אלון לובנפלד ורודד יצחקי מסטודיו רוביקון שבקצרין.

בסרט מככבים בתפקידים הראשיים עמירם עיני (דוגמן הבית של המשביר לצרכן, זמר ואמן), אנה ווליקובסקי, רומן גרשקוביץ', מיכאל לרנר, קטיה קוסוי ופולינה חריטונסקי. כולם עולים ממדינות ברית המועצות לשעבר למעט עיני (עולה מנורווגיה).

הסרט עוסק גם בשאלה מדוע אדם נמשך לאדם מסוים, האם ניתן לשדך בין אנשים, ומדוע רבים נמשכים לבני זוג שאינם טובים להם. האם יש תשובה מי מתאים וטוב לך?

במקור נקרא הסרט "שגרי אותי לחלל, אסתר!", והבמאית קרן אביטן הייתה אמורה לביימו. אביטן ביימה טיזר עבור הסרט שצולם בשנת 2012.

==קישורים חיצוניים==
* 

* 
* "[http://www.israelfilmacademy.co.il/?item=3210&section=144 שגר אותי לחלל, סשה!]" מועמדי פרס אופיר 2014: סרטים עלילתיים – מסלול פרינג', באתר האקדמיה הישראלית לקולנוע וטלוויזיה

==הערות שוליים==

קטגוריה:סרטי 2014
קטגוריה:סרטי קומדיה ישראליים
קטגוריה:סרטי מדע בדיוני ופנטזיה ישראליים
קטגוריה:העלייה לישראל מברית המועצות ומברית המועצות לשעבר בתרבות
קטגוריה:סרטים ישראליים משנת 2014
ארוחת צהריים על גורד שחקים

"ארוחת צהריים על גורד שחקים" (באנגלית: Lunch atop a Skyscraper) הוא תצלום מפורסם בשחור-לבן שצולם במהלך הבנייה של בניין RCA (הקרוי כיום בניין קומקאסט) ברובע מנהטן שבניו יורק. בתצלום נראים 11 פועלים הסועדים ארוחת צהריים בנינוחות, כשהם יושבים על קורת מתכת של שלד הבניין הניצבת בגובה 256 מטרים, כשברקע נופה של ניו יורק.

התמונה צולמה ב־20 בספטמבר 1932, בקומה ה־69 של הבניין, כצעד של יחסי ציבור למרכז רוקפלר, שבניין ג'י אי הוא הבניין המרכזי בו. התמונה פורסמה לראשונה כעבור כשבועיים, ב־2 באוקטובר, בעיתון "ניו יורק הראלד טריביון". הפועלים יושבים ללא כל אמצעי בטיחות, ונכונותם להסתכן כך מיוחסת לשפל הגדול, שגרם לכך שעובדים הסכימו לקבל כל עבודה שהוצעה להם. 

הנגטיב של התמונה וזכויות היוצרים בה שייכים כיום לחברת קורביס. זהות הצלם לא הייתה ידועה אך בשנת 2003 יוחס צילום התמונה לצ'ארלס אבטס. לדברי חברת קורביס אין ודאות בכך, משום שבעת הצילום נכחו במקום צלמים נוספים. 

התצלום זכה להצלחה רבה והופיע על פוסטרים, על גלויות והודפס על חולצות. התמונה זכתה לחיקויים רבים, בהם בסדרות הטלוויזיה "החבובות", "CSI: ניו יורק" ו"חברים", ובווידאו קליפ של קייטי פרי. בישראל השתמש משרד הכלכלה בתצלום לשם פרסום תקנות חדשות לבטיחות בעבודה.

הסרט "Men at Lunch", שהופק בשנת 2012, מנסה לספר את סיפורם של הפועלים שבתמונה, בטענה שמוצאם אירי. לדברי אחרים מוצא הפועלים משוודיה.

==קישורים חיצוניים==

*
* 
<div class="mw-content-ltr">
* Sara Malm, [http://www.dailymail.co.uk/news/article-2206050/The-picture-proves-iconic-photograph-workers-eating-lunch-Rockefeller-beam-publicity-stunt.html The picture that proves why iconic photograph of workers eating their lunch on Rockefeller beam was all a publicity stunt], Daily Mail, 20 September 2012
</div>

==הערות שוליים==

קטגוריה:תצלומים בארצות הברית
קטגוריה:מנהטן
קטגוריה:יצירות משנת 1932
קטגוריה:טיים מגזין: 100 התמונות המשפיעות ביותר בכל הזמנים
טומי ראמון

תומאס ארדאי (Thomas Erdelyi; 29 בינואר 1949 – 11 ביולי 2014), שנודע בשם הבמה טומי ראמון (Tommy Ramone), היה מוזיקאי ומפיק מוזיקלי יהודי-הונגרי-אמריקאי. נודע בעיקר כמתופף ומנהל של להקת הפאנק רוק "הראמונס", בשנים 1974 - 1978.

==ביוגרפיה==
נולד בשם ארדאי טמאש (Erdélyi Tamás) בבודפשט, הונגריה. הוריו היו יהודים ששרדו את השואה לאחר שהוסתרו על ידי שכניהם. בגיל 5 עברה המשפחה לארצות הברית, והוא גדל בקווינס, ניו יורק. בשנות ה-60 חבר לג'ון קאמינגס (כונה בהמשך ג'וני ראמון), והם ניגנו יחד בלהקה במהלך בית הספר התיכון. ב-1970 עבד כעוזר בהפקת אלבומו של ג'ימי הנדריקס, "Band of Gypsys".

ב-1974 יסד את להקת הראמונס יחד עם ג'וני ראמון, ג'ואי ראמון ודי די ראמון, ושימש כמתופף. הוא פעל בה עד 1978, ושימש גם כמפיק-שותף של שלושת אלבומיה הראשונים ואלבום ההופעה שלה. ב-1984 חזר והפיק את אלבומה השמיני. ב-2004 הצטרף להופעה עם חבריה החדשים של הלהקה, במופע "הראמונס מכים את הסרטן", בעקבות מחלתם ומותם של חלק ממייסדי הלהקה.

לאורך שנות ה-80 הפיק אלבומים של מוזיקאים שונים, בהם "The Replacements", ו-"Redd Kross". בשנות ה-2000 הקים צמד בשם "Uncle Monk" עם הגיטריסטית קלאודיה טיינן; הם הוציאו אלבום אחד, ב-2006.

ראמון מת ב-2014 בגיל 65, בהוספיס בניו יורק בו קיבל טיפולים למחלת הסרטן בה חלה. נקבר בבית הקברות ניו מונטיפיורי.

==קישורים חיצוניים==

* 

* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ניו יורק: אישים
קטגוריה:מוזיקאים יהודים הונגרים
קטגוריה:מוזיקאים יהודים אמריקאים
קטגוריה:מתופפים אמריקאים
קטגוריה:חברי היכל התהילה של הרוק אנד רול
קטגוריה:בודפשט: אישים
קטגוריה:יהדות בודפשט
קטגוריה:אמנים אמריקאים הידועים בשם במה
קטגוריה:אישים הקבורים בבית הקברות ניו מונטיפיורי
קטגוריה:מהגרים מהונגריה לארצות הברית
קטגוריה:אמריקאים שנולדו ב-1949
קטגוריה:אמריקאים שנפטרו ב-2014
עבד אל-מואמן ג'אבו

עבד אל-מואמן ג'אבו (בערבית: عبد المؤمن جابو, בצרפתית: Abdelmoumene Djabou; נולד ב-31 בינואר 1987) הוא כדורגלן אלג'יראי המשחק בעמדת הקשר ההתקפי בקבוצת ES סטיף ובנבחרת אלג'יריה.

==קריירת מועדונים==
ג'אבו שיחק במחלקות הנוער של הקבוצות המקומיות USM סטיף ו-ES סטיף, מהעיר בה נולד. במהלך עונתו הראשונה ככדורגלן מקצועי, עונת , הוא ערך שתי הופעות ליגה. בעונה שלאחר מכן שוב שיחק פעמיים בלבד. בעונת ג'אבו הושאל לקבוצת אל-אולמה.

ב-30 בספטמבר 2008 ג'אבו הושאל לקבוצה השווייצרית פ.צ. סיון. לאחר חודש בשווייץ, שלא הספיק להופיע במדי הקבוצה, הוא חזר לסטיף.

בינואר 2009 ג'אבו הושאל לאל-חרש. ג'אבו ערך את הופעת הבכורה שלו במדי אל-חרש ב-19 בפברואר 2009, נגד חוסיין דיי, כאשר נכנס כמחליף בדקה ה-60.

ב-13 ביוני 2012 ג'אבו עבר למועדון התוניסאי קלאב אפריקן.

בשנת 2016 חזר לES סטיף.

==נבחרת אלג'יריה==
ב-17 בנובמבר 2010 ג'אבו ערך את הופעת הבכורה שלו במדי נבחרת אלג'יריה, במשחק ידידות נגד , שהסתיים בתוצאת שוויון 0-0.

ג'אבו זומן לסגל נבחרת אלג'יריה למונדיאל 2014. הוא כבש שני שערים, נגד בשלב הבתים ונגד בשלב שמינית הגמר.

==תארים==
===קבוצתיים===
;ES סטיף
* הגביע האלג'יראי: 
* הסופר קאפ של צפון אפריקה: 

===אישיים===
* השחקן האלג'יראי הטוב ביותר: 
* השחקן הטוב ביותר בליגה האלג'יראית: , 
* מלך השערים של הליגה התוניסאית: 

==קישורים חיצוניים==

קטגוריה:כדורגלנים אלג'יראים
קטגוריה:קשרי כדורגל אלג'יראים
קטגוריה:כדורגלני פ.צ. סיון
קטגוריה:כדורגלני קלאב אפריקן
קטגוריה:כדורגלני א-נסר
קטגוריה:כדורגלני נבחרת אלג'יריה
קטגוריה:ספורטאים זרים בשווייץ
קטגוריה:ספורטאים זרים בתוניסיה
קטגוריה:ספורטאים אלג'יראים בערב הסעודית
קטגוריה:כדורגלני מונדיאל 2014
קטגוריה:כדורגלני גביע אפריקה לאומות 2015
קטגוריה:אלג'יראים שנולדו ב-1987
וורבאונד

וורבאונד (באנגלית: Warbound, בתרגום חופשי "מחויבים למלחמה") היא קבוצה בדיונית של גיבורי-על חייזרים המופיעה בחוברות הקומיקס הענק הירוק ביקום מארוול קומיקס. הקבוצה הופיעה לראשונה בחוברת Incredible Hulk Vol.2 #94 מיוני 2006, ונוצרה על ידי הכותב גרג פאק והמאייר קרלו פגוליאן.

במהלך אירועי "כוכב הענק הירוק", הענק הירוק הגיע לכוכב סאקאר לאחר שהוגלה מכדור הארץ בידי קבוצת אילומינטי, אשר הורכבה מצ'ארלס אקסבייר, דוקטור סטריינג', ריד ריצ'רדס, טוני סטארק, נאמור וחזיז שחור. מצבו היה חלוש ביותר כתוצאה מהמסע הבין-יקומי שערך, והוא שועבד ונלקח להילחם בקרבות גלדיאטורים לצורכי בידור. המונרך השליט של הכוכב, המלך האדום, צילק את פניו של הענק, ובשל כך הפך לאויבו. בזירה, הענק פגש במשועבדים אחרים, בהם קורג, הרואים, ברוד, מיק, מונג, אלוי קאיפי ושומר ראשה לאבין סקי. קבוצה קטנה זו של מנודים חברתית הכריזה נאמנות אחד לשני והפכה לקבוצת וורבאונד בעקבות מותו של לאבין סקי.

אחרי שהמלך האדום ניסה להרוג את חברי הקבוצה מספר פעמים, הקבוצה השתחררה מדיסקי הציות שלהם ששמרו אותם כבולים בעזרת כוחותיו הקוסמיים של הגולש הכסוף המשועבד, שנבחר להתמודד מולם בזירה. יחד עם עבדים רבים, הם נמלטו מהעולם המעוות של סאקאר. הם ארגנו מרד נגד שלטונו העריץ של המלך האדום הרצחני, כאשר בסופו נבחר הענק לרשת את מקומו כשליט הכוכב. כאשר הספינה בה הגיע הענק התפוצצה וגרמה לפיצוץ הכוכב, הקבוצה עשתה את דרכה חזרה לכדור הארץ כדי לנקום את נקמתו של הענק בחברי האילומינטי.

== חברי הקבוצה ==
* הענק הירוק - מנהיג הקבוצה. גורש לסאקאר על ידי קבוצת האילומינטי. נעשה בעלה של קאירה, ואביהם של סקאאר והירו-קאלה.
* מיק - יצור דמוי חרק, אשר נשבה ונעשה לגלדיאטור. נהרג בחוברת Incredible Hulks #625.
* קורג - חבר בגזע הקרונאנים, העשוי מאבן בדומה לחבר ארבעת המופלאים הדבר. הוא הופיע לראשונה בחוברת Journey into Mystery #83, שם הוא ובני גזעו ניסו לפלוש לכדור הארץ והובסו על ידי תור.
* אלוי קאיפי - תושבת סאקאר, בעלת כישורי לחימה שווי ערך לאלו של הענקית הירוקה וגאמורה. 
* הרואים - אחד מאנשי הצל, אשר גורש ונעשה לגלדיאטור, שיחק תפקיד חשוב באירוע מלחמת הכאוס.
* מונג - חייזר דמוי חרק ענק.
* ארכ-א-5912 - טייס רובוטי. נהרס באירועי "מלחמת-עולם הענק הירוק".
* ברוד - חייזר מגזע הברוד, הדומים לדמות הנוסע השמיני.
* קתרין ויינסבורו - בת אדם אשר לא שהתה בסאקאר. נרפאה ממצבה כגברת מודוק, וצברה כוחות על.

==קישורים חיצוניים==
* [https://www.marvel.com/teams-and-groups/warbound דף הקבוצה] באתר הרשמי של מארוול קומיקס
* [https://marvel.fandom.com/wiki/Warbound דף הקבוצה] בפרויקט פאנדום של מארוול קומיקס

קטגוריה:הענק הירוק
קטגוריה:גיבורי-על במארוול קומיקס
דלמנהורסט

דלמנהורסט (בגרמנית: Delmenhorst) היא עיר עצמאית (kreisfreie Stadt, עיר שאינה כפופה למחוז) במדינת סקסוניה התחתונה שבגרמניה. העיר שוכנת במרחק של 10 ק"מ ממערב למרכז העיר ברמן, שיחד איתה היא יוצרת אזור אורבני רציף, ובמרחק של 25 ק"מ מדרום-מזרח לאולדנבורג.

==היסטוריה==
דלמנהורסט מוזכרת לראשונה במגילת זכויות משנת 1254, וזאת לאחר שאוטו הראשון, רוזן אולדנבורג רכש את השטח שליד הנהר דלמה (Delme) בשנת 1234. המצודה שהגנה על היישוב שנוסד נבנתה בשנת 1247 לערך. הרוזן הבא, אוטו השני, הפך את המצודה למקום מגוריו. דלמנהורסט הוכרזה כעיר עצמאית ב-15 ביולי 1371 והייתה כפופה לחוקי ברמן.

לאחר תקופה קצרה שהייתה תחת שלטונו של הבישוף של ברמן בין השנים 1421-1436 חזרה דלמנהורסט להיות תחת חסותה של אולדנבורג. בהמשך התפרסמה העיר בשל הרוזן גרד (Gerd) שהיה ברון-שודד ששלט בה. תקופת שלטונו הסתיימה ב-1482 הודות למצור שהוטל על המצודה בהנהגתו של הבישוף של מינסטר. משלב זה הייתה העיר תחת שלטונו של הבישוף עד שהושבה סופית לידי הרוזן אנטון הראשון שקיבל את המצודה ואת העיר ב-1547.

עם מותו של יורשו האחרון של אנטון, כריסטיאן, ב-1647, חזרה דלמנהורסט שוב להיות תחת חסותה של אולדנבורג. מאחר שהשליט של אולדנבורג באותה עת היה קרוב משפחה של מלך דנמרק, הייתה למעשה דלמנהורסט תחת שלטון דני.

ב-1767 נרכשה דלמנהורסט על ידי יקטרינה הגדולה, הצאריצה של האימפריה הרוסית, אך היא וויתרה עליה לאולדנבורג ב-1773. ב-1777 הוכרזה דלמנהורסט כדוכסות של אולדנבורג. ב-1806 נכבשו העיר וסביבתה על ידי כוחות צרפתים והולנדים. בין השנים 1811-1813 הייתה דלמנהורסט חלק מהאימפריה הצרפתית של נפוליאון.

בתקופת המהפכה התעשייתית התפתחה דלמנהורסט מבחינה כלכלית, הודות לסמיכותה לברמן. מאחר שברמן הייתה נמל חופשי, נאלצו סוחרים שרצו לייצא סחורות מחוץ לברמן, לשלם מכסים גבוהים. לפיכך הם ייצאו רק את חומרי הגלם וייצרו את המוצרים בכפרים הסמוכים. ענפי התעשייה שהתפתחו היו ייצור בד יוטה ולילונאום. מספר תושבי העיר גדל פי ארבעה בשנים אלה.

ב-1903 הוכרזה דלמנהורסט כעיר עצמאית (kreisfrei, שאינה כפופה למחוז). בשפל הגדול של שנות השלושים פשט מפעל הטוויה את הרגל, ואף על פי כן העיר גדלה וסופחו אליה כמה כפרים קטנים שכנים. בליל הבדולח ב-1938 נשרף בית הכנסת של העיר על ידי הנאצים. לאחר מלחמת העולם השנייה, הייתה דלמנהורסט לחלק מאזור הכיבוש הבריטי והיה עליה להתמודד עם אלפי פליטים ממזרח גרמניה, שכעת הייתה כבושה על ידי הסובייטים. ראש העיר הממונה מטעם שלטונות הכיבוש היה מייג'ור ג'ק וולף, שהיה קצין במשטרת בריטניה. ב-1950 חיו מעל 57,000 תושבים בדלמנהורסט. החל משנות השישים של המאה ה-20 חל גידול בשיעור האבטלה בעיר.

==אתרים חשובים==
נקודת הציון הבולטת בדלמנהורסט היא מגדל המים של העיר הסמוך לבניין העירייה, שנבנה בין השנים 1910-1914.

מקום מעניין נוסף הוא אי המצודה (Burginsel) שבו ניצבה בימי הביניים מצודה. המבנה נהרס במהלך המאה ה-18 וכיום משתרע פארק ציבורי (Graft) בשטח המצודה לשעבר.

ההיסטוריה התעשייתית של העיר מוצגת במוזיאון (Nordwolle Museum) שהוא חלק מ"נתיב המורשת התעשייתית של אירופה" (European Route of Industrial Heritage).

==ערים תאומות==
* 
* 
* 
* 
* 
* 

==קישורים חיצוניים==

* 
* 

==הערות שוליים==

קטגוריה:סקסוניה התחתונה: ערים
מזכיר המדינה (מדינות ארצות הברית)

עצמאי}} |396x396 פיקסלים]]
מזכיר המדינה (באנגלית: Secretary of State, כשבמסצ'וסטס, פנסילבניה ווירג'יניה נקרא: Secretary of the Commonwealth) הוא תפקיד בכיר בממשל של רוב מדינות ארצות הברית. על פי רוב, מזכיר המדינה הוא השני בסדר החלפת המושל אחרי סגנו. בשלוש מהמדינות בהן לא קיים סגן מושל (אריזונה, ויומינג ואורגון), מזכיר המדינה הוא הראשון להחליף את המושל במקרה שהוא מסיים את תפקידו באמצע הכהונה. משרת מזכיר המדינה אינה קיימת במדינות אלסקה, הוואי ויוטה. 

ב-35 מדינות מזכיר המדינה נבחר על ידי האזרחים, בדרך כלל לכהונה בת ארבע שנים. במקרים אחרים מזכיר המדינה ממונה על ידי המושל, או נבחר על ידי בית המחוקקים המדינתי.

ברוב המדינות, הסמכות החשובה ביותר של מזכיר המדינה היא האחריות על ניהול הבחירות במדינה. סמכויות אחרות שלו משתנות ממדינה למדינה, והן כוללות, בין השאר, ניהול מרשמים מדינתיים שונים.

==ראו גם==
* בראד רפנספרגר
* מזכיר המדינה של ארצות הברית

==קישורים חיצוניים==

*
קטגוריה:משרות פוליטיות בארצות הברית
רולאנדו

רולאנדו ג'ורג' דה פונססה (נולד ב-31 באוגוסט 1985), המכונה רולאנדו, הוא כדורגלן עבר פורטוגזי ששיחק בעמדת הבלם.

==קריירה==
לאחר שבתחילת הקריירה שלו בנוער שיחק בשורות המועדון הקטן קמפומרינסס, עבר לקבוצה מליסבון בלננסש אליה הצטרף בגיל 18. ב-28 באוגוסט 2004 ערך את הופעתו הבכורה בקבוצה בה כבש את שערו הראשון בניצחון 0–3 נגד מאריטימו. לרולאנדו היה תפקיד חשוב כחלק מהגנת הקבוצה עד עונת , בה סיימה הקבוצה במקום השמיני בליגה.

ב-15 באפריל 2008 חתם בפורטו על חוזה לארבע שנים. בעונתו הראשונה בקבוצה כבש שלושה שערים ב-28 הופעות ועמה זכה בדאבל, באליפות פורטוגל והגביע הפורטוגזי. בעונת ישב יותר על הספסל אך זכה בעוד אליפות פורטוגל שנייה ברציפות. ב-17 בפברואר 2011 הבקיע שער נגד סביליה בניצחון 1–2 במסגרת שמינית גמר הליגה האירופאית, בסוף העונה זכה עם הקבוצה בטורניר בניצחון במשחק הגמר 0–1 על ספורטינג בראגה.

רולאנדו החל את עונת מעולה בכך שהבקיע צמד שערים נגד ויטוריה בסופר קאפ הפורטוגזי שהובילו לניצחון 1–2 וזכייה.

ב-30 בינואר 2013 הושאל עד סוף העונה לנאפולי האיטלקית מהסרייה א'.

ב-10 באוגוסט 2013 הושאל לאינטר מילאנו עד סוף העונה. הוא הבקיע את שערו הראשון בקבוצה ב-27 באוקטובר נגד הלאס ורונה בניצחון 2–4. ב-2 בפברואר 2015 הושאל לאנדרלכט הבלגית עד סוף העונה.

בקיץ 2015 חתם במרסיי הצרפתית. ב-27 בפברואר 2020 חתם בספורטינג בראגה לשנתיים וחצי.

פרש מכדורגל ב-1 ביולי 2022.

===נבחרת פורטוגל===
על אף שרולאנדו נולד בכף ורדה, הוא עבר לפורטוגל בגיל 14 והתאזרח ב-2006. משם החל לשחק בנבחרת הצעירה של פורטוגל והשתתף עמה באליפות אירופה עד גיל 21.

רולאנדו זומן לראשונה לנבחרת הבוגרת במרץ 2009 במשחק ידידות נגד אך לא לקח חלק במשחק. נכלל בסגל מונדיאל 2010.

==תארים==
;פורטו
* הליגה האירופית: 
* אליפות פורטוגל: 2008/2009, 2010/2011, 2011/2012
* הגביע הפורטוגזי: 2008/2009, 2009/2010, 2010/2011
* הסופר קאפ הפורטוגזי: 2009, 2010, 2011, 2012

==קישורים חיצוניים==

==הערות שוליים==

קטגוריה:כדורגלנים פורטוגזים
קטגוריה:בלמי כדורגל פורטוגזים
קטגוריה:כדורגלני בלננסש
קטגוריה:כדורגלני פורטו
קטגוריה:כדורגלני אינטר מילאנו
קטגוריה:כדורגלני נאפולי
קטגוריה:כדורגלני אנדרלכט
קטגוריה:כדורגלני אולימפיק מרסיי
קטגוריה:כדורגלני ספורטינג בראגה
קטגוריה:כדורגלני נבחרת פורטוגל
קטגוריה:כדורגלני יורו 2012
קטגוריה:כדורגלני מונדיאל 2010
קטגוריה:פורטוגזים שנולדו ב-1985
סינגולד

סינגולד היא חברת ניו מדיה שהוקמה בשנת 2011 על ידי יקיר חג'ג' וראובן אטיאס ומתמחה בשיווק והפצה של מוזיקה ישראלית לחנויות המוזיקה המקוונות בארץ ובעולם.

סינגולד מייצגת ומפיצה מוזיקה של אמנים ישראלים רבים כמו הפרויקט של רביבו, אריק ברמן, רמי קלינשטיין, אביהו מדינה, שחר אבן צור, איב אנד ליר ועוד מאות נוספים.

כמו כן חתומים בלייבל מאות אמנים צעירים שעושים את צעדיהם הראשונים בעולם המוזיקה באמצעות סינגולד.

מאז 2013 עוסקת החברה גם בהפקת מופעים בחו"ל ובניהול אישי וייצוג בלעדי בישראל.

== רשימת אמנים ==
אמנים בהווה (רשימה חלקית)
* הפרויקט של רביבו
* רמי קלינשטיין
* אריק ברמן
* חגית יאסו
* איב אנד ליר
* זהבה בן
* שחר אבן צור
* פיטר רוט
* אביהו מדינה
* שרית אביטן
* מני עוזרי
* עידן יניב
* עוזיה צדוק
* המדרגות
* חיים ישראל
* יניב בן משיח
* גלעד שגב
* עקיבא תורג'מן

== קישורים חיצוניים ==
* 
* [https://www.youtube.com/user/singoldmusic ערוץ היוטיוב הרשמי]

קטגוריה:חברות תקליטים ישראליות
כריס תומסון

כריסטופר ויליאם תומסון (Christopher William Tomson; נולד ב-6 במרץ 1984) הוא המתופף של להקת האינדי ומפייר ויקנד.

== ביוגרפיה ==
כריס גדל בחווה בניו ג'רזי. אביו הוא מהנדס בעל שורשים מאוקראינה ומאירלנד (הוא למד בקולג׳ אירי) ואמו היא מנהלת, ששורשי משפחתה מבריטניה וגרמניה. כריס בוגר "בית ספר פדי" וסיים כתלמיד בעל הציון השני הטוב ביותר. למד באוניברסיטת קולומביה, מוזיקה וכלכלה.
תומסון חובב כדורגל וצילום. קבוצת הכדורגל המועדפת עליו היא טוטנהאם הוטספר. הלהקות האהובות עליו הם: פיש, הבנד וגרייטפול דד. ב-2008 היה מעורב בתאונת "פגע וברח", הוא נלקח לבית החולים, אבל לא נפצע באופן רציני. תומפסון מתגורר כיום בברוקלין.

=== הקריירה המוזיקלית ===
חוץ מלהקת האינדי ומפייר ויקנד, כריס ניגן יחד עם עזרא קניג בקבוצת ראפ בשם "L'HOMME RUN".

כריס הכיר את חברי ומפייר ויקנד כאשר למד באוניברסיטת קולומביה. הוא למד מוזיקה ביחד עם רוסטאם באטמנגליג' והקים את ומפייר ויקנד בשנתו האחרונה באוניברסיטה. שם הלהקה מבוסס על שמו של סרט שעזרא קניג הפיק עם חבריו באותו קיץ. הם הוציאו לאור את האלבום הראשון שלהם אחרי שסיימו ללמוד, בעודם עובדים במשרה מלאה. האלבום נקרא "Vampire Weekend", על שמה של הלהקה. האלבום השני, "Contra", יצא לאור בינואר 2010, והגיע לראש המצעדים בארצות הברית, אנגליה, אוסטרליה וקנדה. 
האלבום השלישי והמצליח ביותר שלהם, יצא ב-2013 תחת השם "Modern Vampires of the City".

==קישורים חיצוניים==

קטגוריה:מתופפים אמריקאים
קטגוריה:אמריקאים שנולדו ב-1984
אוריקלקום

אוֹרִיקָלְקוֹם (Oricalkum), או אוריקלטיום היא מתכת מיתולוגית. היא ידועה בכך שתחת חום היא אינה ניתכת אלא צוברת אנרגיה.

גביש קלציט דמוי אוריקלקום
==בעת העתיקה ==
* על פי אפלטון, האוריקלקום יקרה מזהב. 
* קיימת אגדה על מצפן אוריקלקום שיכול לאתר אוריקלקום.
=== בנומיסטיקה ===

== בתרבות המודרנית ==
האוריקלקום מופיעה במגוון סרטים, תוכניות טלוויזיה ומשחקים כגון:

* Terraira
*ערי הזהב הנסתרות
*אינדיאנה ג'ונס
*מבוכים ודרקונים
*Flyff
*מצפן הזהב
*אקווהמן

==לקריאה נוספת==

== קישורים חיצוניים ==

* [http://flyff-wiki.gpotato.com/wiki/Shining_Oricalkum אוריקלקום באתר FlyFF WIKI] 

קטגוריה:אלכימיה
קטגוריה:רומא העתיקה: מטבעות
קטגוריה:חומרי גלם בדיוניים
משולם דאר

משולם דאר (נולד ב-1938) הוא חושף שחיתות ישראלי, אשר חשף מעשי שחיתות באגף הפיקוח בעיריית תל אביב-יפו ובבית הדין הרבני.

== פרשת השחיתות בעיריית תל אביב ==
דאר עבד בעיריית תל אביב-יפו בשנים 1954 - 1981. כ-20 שנה בפיקוח העירוני ו-7 שנים בשירותי החינוך העירוני. בשנת 1981, דיווח לראש העירייה דאז, שלמה להט, על שחיתות באגף הפיקוח. עיקר המעשים עליהם דיווח נגעו לגנבה של סחורות אשר הוחרמו על ידי הפקחים. דאר דיווח על עשרות מקרים, בהם פקחים לקחו לביתם סחורה, אשר החרימו קודם לכן. כעבור מספר ימים, פרצה מלחמת לבנון הראשונה, דבר אשר גרם לדברים לרדת בסדר החשיבות. בתום המלחמה, כאשר אותם פקחים גילו על הדיווח, החל משולם לחוות מסע התנכלויות אשר הוביל אותו להתפטר מתפקידו.

== פרשת השחיתות בבית הדין הרבני ==
כעבור חצי שנה, החל לעבוד בבית הדין הרבני בתפקיד פקיד עזר. במסגרת תפקידו נחשף לתופעות של הקדמת תאריכים לדיונים ולמתן גט, בתמורה לתשלום שוחד בגובה מאות שקלים. השיטה עבדה כך: מזכיר בית הדין דאז, דוד איינהורן, אשר היה אחראי על השיבוץ, ולימים גם הורשע בקבלת שוחד, היה מקדם את התור ושותפו הסופר, היה חותם על הגט. בהמשך, נחשף לתופעה של דיווחי שעות כוזבים, על מנת לזכות בגמול שעות נוספות. על מנת לאמת את המקרים עליהם סיפר מאוחר יותר, דאג משולם למקם מצלמה מעל שעון הנוכחות, אשר צילמה את המעשים. משולם דיווח על המקרים לנציבות שירות המדינה, וכשדאר ראה שאין מנוס, הוציא את הסיפור לעיתונות. לאחר שמזכיר בית הדין, גילה את זהותו, החל להתנכל לו, בין המעשים אשר חווה היו חרם חברתי, איומים על חייו וחיי משפחתו, שריפת ביתו ועוד. בסוף התהליך, משולם איבד את עבודתו. כיום הוא פנסיונר של עיריית תל אביב.

== המלצה לקבלת תעודת הוקרה לחושף שחיתות מנשיא המדינה ==
בעקבות פנייתה של חברת הכנסת עדי קול, יו"ר הוועדה לפניות הציבור, אל שרת המשפטים ציפי לבני ונשיא המדינה שמעון פרס, בבקשה ליישום את החוק לעידוד טוהר המידות בשירות הציבור הוגש מכתב המלצה לנשיא המדינה מטעם עמותת עוגן, אשר ליוותה את דאר וסייעה לו בהליכים המשפטיים אותם ניהל.

== חיים אישיים ==
דאר מתגורר בתל אביב עם אשתו. לזוג ארבעה ילדים.

==קישורים חיצוניים==
* ריאיון עם משולם דאר, [http://www.oggen.org.il/userfiles/files/משולם%20דאר.pdf פרויקט "הכר את החושף", עמותת עוגן]

== הערות שוליים ==

קטגוריה:חושפי שחיתויות בישראל
קטגוריה:ישראלים שנולדו ב-1938
ביטרפלד-וולפן

ביטרפלד-וולפן (בגרמנית: Bitterfeld-Wolfen) היא עיר במחוז אנהלט-ביטרפלד שבמדינת סקסוניה-אנהלט שבגרמניה. העיר שוכנת בחלקה הדרום-מזרחי של המדינה, ממערב לנהר המולדה (Mulde), באזור שמאופיין בעיקר בתעשייה כבדה ובכריית ליגניט (פחם חום). העיר נוסדה ב-1 ביולי 2007 כתוצאה מאיחודן של הערים ביטרפלד ווולפן ושל הרשויות המקומיות של גרפין (Greppin), הולצוייסיג (Holzweißig), ותלהיים (Thalheim).

==גאוגרפיה==
ביטרפלד-וולפן שוכנת במרחק של 25 ק"מ מצפון-מזרח להאלה וכ-35 ק"מ מצפון ללייפציג. ממזרח לעיר משתרע אגם מולדשטאו (Muldestausee), מדרום אגם גויצ'שה (Goitzsche).

==היסטוריה==
ביטרפלד-וולפן נוסדה ב-1 ביולי 2007 כתוצאה מאיחודן של הערים ביטרפלד ווולפן ושל הרשויות המקומיות של גרפין (Greppin), הולצוייסיג (Holzweißig), ותלהיים (Thalheim).

===ביטרפלד===
ביטרפלד נוסדה כמושבה של מהגרים פלמים ב-1153. ב-1476 נכבשה העיר על ידי הדוכס של מייסן ומכאן והלאה השתייכה לסקסוניה, עד לסיפוחה לפרוסיה ב-1815.

בשנת 1900 הייתה ביטרפלד לצומת רכבות חשוב בין לייפציג, האלה וברלין. אוכלוסיית העיר מנתה אז כמעט 12,000 תושבים. מפעלי התעשייה של העיר ייצרו צינורות, חומרי איטום ומכונות. כמו כן פעלו בעיר מנסרות עצים. בסביבת העיר פעלו מכרות פחם. הודות למיקומה הנוח הייתה העיר מקום מגורים מועדף לאנשי עסקים מלייפציג ומהאלה.

בתקופת שלטון גרמניה המזרחית הייתה העיר ידועה לשמצה בשל המפעלים הכימיים שלה שגרמו לזיהום סביבתי חמור, אפילו במונחים מזרח-גרמניים.

במאה ה-21 ביטרפלד היא עדיין עיר תעשייתית ומארחת מדי שנה פסטיבל של מוזיקת מטאל קיצוני. מכרה הפחם הפתוח לשעבר שנמצא מדרום-מזרח לעיר הוא מקור בלתי נדלה למאובנים ולענבר.

===וולפן===
וולפן מוזכרת לראשונה במסמך משנת 1400 כפייף בשם Wulffen. ב-1846 התגלו במקום מרבצי ליגניט והחלה הכרייה שלו. בהמשך הפך המקום למרכז לתעשייה הכימית של גרמניה.

בראשית שנות השלושים של המאה ה-20 יוצרו בוולפן לוחות צילום על ידי חברת אגפא וב-1936 פיתחה החברה בעיר את סרט הצילום הצבעוני אגפא-קולור. במהלך מלחמת העולם השנייה אולצו מאות גברים, נשים וילדים מארצות הכבושות על ידי גרמניה הנאצית לעבוד במפעלי אי גה פארבן. לאחר המלחמה נשאר השם המסחרי של אגפא נחלתם של המפעלים של החברה בגרמניה המערבית ומוצרי המפעל בוולפן נקראו ORWO, שהיה המותג היחידי של גרמניה המזרחית ששווק ברחבי העולם. בשנות השלטון של גרמניה המזרחית נעשתה וולפן לעיר שינה עבור האנשים שעבדו בביטרפלד, במפעלים התעשייתיים של וולפן ובמכרות הליגניט.

לאחר איחוד גרמניה סבל כל האזור מקשיים כלכליים ומבריחת אוכלוסייה. בעיית האבטלה הפכה להיות חמורה ביותר. כתוצאה מכך קטנה אוכלוסיית העיר בכמחצית. מאז שנות התשעים השתפר המצב בעקבות השקעות של חברות גדולות.

==ערים תאומות==
* 
* 
* 
* 
* 
* 

==קישורים חיצוניים==

* 

==הערות שוליים==

קטגוריה:סקסוניה-אנהלט: ערים
קטגוריה:יישובים שהוקמו ב-2007